Document ID: /roh_data/filtered/fineweb-2-filterrobots_roh.jsonl.gz/65545

Integration Graubünden
Integraziun Grischun
Integrazione Grigioni
Cun interpretaziun interculturala è manegiada la translaziun a bucca dal pled discurrì d'ina lingua en l'autra, resguardond las circumstanzas socioculturalas da las participantas e dals participants dal discurs. Igl ha lieu ina situaziun da trialog – in "dialog a trais" –, principalmain en ils fatgs da furmaziun, da sanadad e socials. Per quest intent po l'interpreta culturala u l'interpret cultural esser preschent al lieu u esser collià per telefon.
Per incumbensa dals chantuns Son Gagl, Turgovia, Grischun, Appenzell Dador e Glaruna intermediescha Arge Verdi interpretas interculturalas ed interprets interculturals per passa 70 linguas. La purschida sa drizza ad autoritads ed ad organisaziuns dals fatgs da sanadad, a scolas ed ad instituziuns da furmaziun sco er a posts spezialisads ed a posts da cussegliaziun sociala.
Arge Verdi – interpretaziun interculturala en la Svizra orientala
Rorschacherstrasse 1
9004 Son Gagl
Tel. 0848 28 33 90
E-Mail: <email-pii>
www.arge.ch/verdi
Il servetsch d'interpretaziun per telefon metta a disposiziun entaifer paucas minutas interpretas ed interprets professiunals per passa 50 linguas.
Tel. 0842 442 442
www.0842-442-442.ch
A las persunas spezialisadas ch'èn participadas a situaziuns da trialog sco er a las interpretas interculturalas ed als interprets interculturals porscha la plattafurma d'emprender ina gronda schelta d'infurmaziuns, da films, da materialias e da documents didactics per s'acquistar u per augmentar sistematicamain las cumpetenzas ch'èn necessarias per ina collavuraziun da success.
Ulteriuras infurmaziuns: trialog.inter-pret.ch